**SKAIDROJOŠS APRAKSTS DOP DAĻAI**

1. Vispārīgā daļa

Darbu organizācijas projekts (DOP) ēkas fasādes apliecinājuma kartes sastāvā, daudzdzīvokļu dzīvojamai mājai Enerģētiķu šķērsiela 8 , Daugavpilī) ietver: galvenos veicamos būvdarbus, to veikšanas ieteicamo secību, iespējamos optimālākos paņēmienus, kā arī būtiskākos darba aizsardzības norādījumus.

Konkrētus darbu veikšanas risinājumus pieņem būvuzņēmējs, izstrādājot darba veikšanas projektu.

Galvenais būvuzņēmējs un darbuzņēmēji drīkst uzsākt būvdarbus objektā tikai pēc tam, kad tie ir izstrādājuši un saskaņojuši darbu veikšanas projektu (DVP), saskaņā ar kuriem būvdarbu gaitā jānodrošina visu konstrukciju izturību, vispārējo un vietējo noturību visā būvniecības laikā, kā arī drošības tehnikas ievērošanu.

* 1. Izmantojamo noteikumu un dokumentu saraksts:

DOP ēkas fasādes apliecinājuma kartes sadaļa izstrādāta saskaņā ar Latvijā spēkā esošiem normatīvajiem dokumentiem un būvnormatīviem un tehniskiem noteikumiem:

* LR "Būvniecības likums";
* MK 500 "Vispārīgie būvnoteikumi";
* MK 529 „Ēku būvnoteikumi”;
* LBN 202-18 „Būvprojekta saturs un noformēšana”;
* MK 326 „Noteikumi par būvju klasifikāciju” ;
* MK 92 „Darba aizsardzības prasības, veicot būvdarbus”;
* Darba aizsardzības likums;
* MK 749 „Apmācības kārtība darba aizsardzības jautājumos”;
* MK 660 „Darba vides iekšējās uzraudzības veikšanas kārtība”;
* MK 238 „Ugunsdrošības noteikumi”;
* MK 143 „Darba aizsardzības prasības, strādājot augstumā”.
  1. Būvlaukuma sagatavošana. Darbu izpildīšanas laikā ievērot:
* LR "Būvniecības likums";
* MK 500 "Vispārīgie būvnoteikumi";
* MK 529 „Ēku būvnoteikumi”;
* MK 92 „Darba aizsardzības prasības, veicot būvdarbus”;
* Darba aizsardzības likums;
* MK 749 „Apmācības kārtība darba aizsardzības jautājumos”;
* MK 660 „Darba vides iekšējās uzraudzības veikšanas kārtība”;
* MK 238 „Ugunsdrošības noteikumi”;
* MK 143 „Darba aizsardzības prasības, strādājot augstumā”.

Būvniecības sagatavošana būvlaukumā uzsākama tikai pēc būvatļaujas saņemšanas. Uzsākot sagatavošanas darbus objektā , galvenais Būvuzņēmējs nozīmē atbildīgo darba aizsardzības speciālistu. Pirms būvdarbu uzsākšanas esošā objekta apstākļos Būvuzņēmējam jāiezīmē un jānorobežo bīstamas zonas, janosprauž esošo pazemes komunikāciju un citu būvju asis vai jaiezīmē to robežas. Bīstamo zonu noteikšanu veic atbildīgais būvdarbu vadītājs pirms darbu uzsākšanas, saskaņā ar būvdarbu vadītāja rīkojumu jāveic darbu veikšanas vietas norobežošanu. Pirms būvdarbu uzsākšanas Būvuzņēmējam jāveic būvdarbu zonas fotofiksāciju, lai fiksēt esoša objekta seguma un apstādījuma stāvokļi. Darbus paredzēts veikt saskaņā ar galvenā būvuzņēmēja darbu veikšanas kalendāro grafiku.

Saskaņā ar DOP-2 lapu objekta teritorijā paredzēts ierīkot sekojošās pagaidu ēkas un būves :

* Celtniecības vagoniņš;
* Tualete;
* Noliktava;
* Ugunsdzēsības un darba drošības inventāra stends ;
* Būvmateriālu nokraušanas vieta ;
* Būvgružu konteiners (2.6x1.7x1.6m);
* Pagaidu celtniecības nožogojuma ierīkošana;
* Esošo pazemes tīklu lūku norobežošana;

Veicot darbus, īpašu uzmanību pievērst sekojošu pasākumu izpildei:

1. Būvlaukumu nožogo ar inventāra celtniecības nožogojumu vai ar brīdinājuma lenti;
2. Visos būvlaukumos, kur tas ir nepieciešams pēc darba norādījumiem: mašīnās un mehānismos; autotransporta ceļos un citās bīstamās vietās ir nepieciešami labi saredzami, kā arī tumšajā diennakts laikā apgaismoti brīdinājumu un norādījumu uzraksti vai drošības zīmes, plakāti un drošības tehnikas instrukcijas;
3. Darba vietām, kuras ir izvietotas virs zemes vai ar pārsegumu 1 m attālumā un augstāk ir jābūt nožogotām;
4. Automašīnu ātrums objektu tuvumā nedrīkst pārsniegt 20km/st, bet pagriezienos –5km/st;
5. Būvniecības laikā radušos sadzīves, būvniecības un bīstamos atkritumos savākt īpaši tam paredzētas vietas un apsaimniekošanu veikt saskaņā ar LR „Atkritumu apsaimniekošanas likumu”.
   1. Darba aizsardzības plāns.

Visiem strādniekiem, inženiertehniskajiem darbiniekiem jābūt sertificētiem.

Pirms darbu uzsākšanas darbu vadītājam ir jāsagatavo darba aizsardzības žurnāls, jāveic darba aizsardzības instruktāža darba vietā (ar parakstiem). Darba aizsardzības organizācijai jābalstās uz spēkā esošajiem standartiem, noteikumiem, normām, instrukcijām, CN un N, darba plāniem, drošības pasākumiem.

Pirms darbu uzsākšanas būvlaukumā darba devējs veic nodarbināto darba drošības un veselības aizsardzības apmācību, kas ietver :

* Ievadinstruktāžu, nodarbinātajiem stājoties darba attiecībās ar darba devēju.
* Instruktāžu darba vietā:

1. Sākotnējo –uzsākot darbu objektā;
2. Atkārtoto;
3. Neplānoto un mēra instruktāžu.

Pēc strādājošo zināšanu pārbaudes, instruktāžas veicējs veic atzīmes attiecīgos darba instruktāžas žurnālos. Pirms darba uzsākšanas strādniekiem jāuzvelk specapģērbs, aizsargķiveri un cimdi. Pirms darbu sākuma jāpārliecinās par aizāķēšanas un iežogošanas ierīču izturību un stabilitāti , kā arī vai var droši pārvietoties būvlaukumā. Nepieciešamības gadījumā novietot un nostiprināt pārnēsājamās trepes. Jāsagatavo tara, instrumenti, palīgierīces, kas nepieciešami darbam. Jāpārbauda, vai tie ir darba kartībā. Būvlaukumā ir jābūt nepieciešamajiem primārajiem ugunsdzēsības līdzekļiem.

Aizliegts:

* Izveidot būvlaukumā pagaidu caurbrauktuves, kuras iznīcina augsnes kārtu un nav paredzētas būvniecības ģenerālplānā.
* Sadedzināt būvgružus un citus atkritumus, kā arī aprakt tos būvlaukumā.

Jāizpilda:

* Jāaizsargā zaļie stādījumi no bojājumiem, izpildot to atjaunošanu pilnā apjomā.
* Materiāli, kas satur kaitīgas vielas, jāglabā slēgtos, hermētiski noslēgtos traukos.
* Nepieļaut bīstamu un netīru notekūdeņu noplūšanu gruntī.

Sastādīja: A.Grigorjevs